PÖÖRDEPUNKT
Teretulemast erilisse 10-nda aastapäeva Pöördepunkti saatesse.
Saate toome teieni Bahama saartelt. Siin on veed selged ja
sinised ning liiv on kuldne. Bahamal on peale ranna lisaks
veel rikas ajalugu, mis räägib nendest, kes tulid Aafrikast
orjadena palju aastaid tagasi. Minu selja taga on enim külastatav
vaatamisväärsus Nassaus: kuninganna trepp. Selle tegid orjad 18 saj.
Giid William räägib sellest kõigest meile lähemalt. Rääkige meile
lähemalt sellest trepist. Selle nikerdasid orjad. Kuidas?
Siin töötas 600 orja. 16 aastat, et see valmis saada. -600 orja?
16-aastat. Kasutasid peitlit, haamrit ja kivisaagi. Käsitsi
lõikasid selle välja. See oli varu- väljapääs ülevalt alla vee äärde.
Kuninganna Victoria surma järgselt vabastati orjad 1838.a. Mõned
vabastatud orjad tulid siia ja panid trepi paika ja nimetasid
selle kuninganna Victoria trepiks. See kosk pandi siia 10. juulil
1973.a. -Kas ehituse käigus oli orjadel ka õnnetusi? -Tehes seda
tööd käsitsi, mille kõrgus oli üle 27 meetri, siis vast ikka.
Kas nad nikerdasid selle siis välja ühest suurest kivitükist? -Jah.
See on tegelikult ju palju suurem, kogu see tunnel ja kõik kokku.
Jah. -William, ma tänan sind, et juhatasid meid siin kaunil saarel.
Kuninganna treppide lugu on vaid üks, mis räägib orjade kaasatusest.
Lähme erilisse Cliftoni Pärandi Parki.
Atlandi ääres on ajalooline teemant, mis on üks kaunemaid
paiku Bahamal. 2008 aakril asub Cliftoni Pärandi Park, mis on
peegeldus varasemast tsivilisatsioonist. See on rohkem kui tuhat aastat
asustatud ala. Lucaya indiaanlaste, Loyalisti istutajate ja Aafrika
orjade poolt rajatud park on hästi säilinud. Bahamat külastavate
inimeste jaoks on see hea võimalus tutvuda orjapidamise ajaloo ning
rikka pärandiga. Dr. Higgs on pargi ülem ning ühtlasi Aafrika
orja järeltulija. Ta ütleb, et siin on mitmeid olulisi asju. Näiteks
juba see püha paik.
Selles paigas siin, on meil meeldetuletajad, mis on tehtud
kunagi bahamalaste, meie esi- vanemate poolt. See paik siin
kõneleb meie geneoloogiast. Hetkel seisame me Aafrika naiste keskel.
Need kujud naistest. Need on valmistatud puutüvedest.
Naised sümboliseerivad võidu lootust. -Need naised vaatavad
ookeanile, kust nad tulid siia orjalaevadel. See on meile püha
hetk. See park toob vaimulikku teadlikkust ja tundlikkust.
Pargil on unikaalne maastik. Siin on rannad, kivistikud ja lõhed.
Iga nurga pealt leiab meenutusi minevikust, orjade ajast.
Kohalikud nimetavad seda põhjusega piraatide astmeks. Aastaid tõid
piraadid siit saaki üles. Siit saabusid ka esimesed aafriklased.
Mis mulle veel meeldib, on see, et kui te seda avaust lähedalt
vaatate, märkate, et see meenutab Aafrika kaarti. Kohalikud usuvad,
et aafriklased ise kujundasid selle, et hoida meeles, kust nad tulid.
Dr. Higgs annab ülevaate orjadest, kes toodi Aafrikast siia.
-On erinevaid andmeid, aga umbes 200 orja saabus 67-ndal aastal.
see grupp keskendus põllumajandusele, kus me täna oleme.
Et säilitada seda ajalugu, on tulnud ette mitmeid väljakutseid.
Siin teeniti juba kasumit. Teised tegid avalduse Bahama valitsusele,
et tegutseda turismi valdkonnas. Kui bahamalased sellest kuulsid,
nõudsid nad valitsuselt, et need ei oleks sellise arendusega nõus.
Ning see koht tuleb säilitada, et oleks püha paik, kuhu tulla
ning peegeldaks meie olemust ning meil oleks ligipääs rannale.
Seda parki ei müüdud ja tänaseks on see tuntud asupaik.
Dr. Higgsi ja ta kolleegide jaoks on see ilu paik. Üle kõige on see
aga sümbol bahamalaste pühendumisest anda edasi oma
rahva pärandit järgnevale põlvkonnale. -Iga põlvkond
tahab edasi anda väärtusi. Ja kui noored ei tea, tähendab
see, et meie pole neid õpetanud.
Tulles tagasi, kohtume 10-nda aastapäeva erisaatega siit Bahamalt
ja räägime erilise külalise Myles Munroega. Lisaks näete naist,
kes upub sõltuvusse, aga pöördub elu poole. Vaadake kindlasti!
"Ta valmistab maale vihma, laseb tärgata rohu mägedel.
Issandal on hea meel neist, kes Teda kardavad, kes loodavad
Tema helduse peale." Psalmid 147
PÖÖRDEPUNKT
Tere tulemast tagasi Pöördepunkti erisaatesse Nassaus, Bahamal.
Siin on hingematvalt kaunis. Siiski võib elu olla sageli kole.
Dinah Knowles teab seda. Ta kasvas üles heas peres, aga sattus valele
teele, ihaldades ühte asja, mis oleks ta peaagu hävitanud.
Meie reporter toob teieni selle põneva loo.
Minu elus oli aeg, kui arvasin, et suren. Sain selle orjaks. See
hoidis mind oma haardes. -Dinah Knowlesi elus valitses kokaiin.
Esimest korda proovides, ei mõistnud ta, et hingab sisse ühte
kõige enam sõltuvust tekitavat ainet. See oli tema karje. Ta
kasvas üles pastori peres ning käis pühapäeviti kirikus.
Teismelisena ei tahtnud ta Jumalast midagi kuulda. -Tüdrukud koolis
rääkisid pidutsemisest ja ma tahtsin ka pidu panna.
16-aastaselt hakkas Dinah pidudel käima ja seksima. Ta hakkas käima
narkodiileriga ja elas sellist elu järgmised 20 aastat. Noore
naisena läks ta tööle ning sünnitas poja. Varsti ei jõudnud ta kirikusse
enam üldse. -Inimesed tunnistasid mulle, ma ei tahtnud midagi kuulda.
Ütlesin, et teen, mida ise tahan, keegi ei peata mind.
Selja pööramine Jumalale avas ukse aastaid kestnud kokaiini sõltuvuse
maailma. -Pärast seda põrguliku elu proovimist...
Järgneva kümne aasta jooksul, sai temast kokaiini ori. Ta kulutas pea
tuhat dollarit nädalas doosidele. Dinah kaotas töö ja jäi kodutuks.
Ta otsustas elama minna narkomajja. -See oli uskumatu,
seal oli igasugust rahvast. Ühed pidasid orgiat, teised seksisid,
mõned olid pilves. Mulle see sobis, sest võisin teha, mida tahtsin.
Dinah ei suutnud poja eest hoolitseda ja andis hooldusõiguse poisi isale.
Dinah veetis päevi narkojoobes. Ta viis meid ühte
narkomajja, mis meenutab ta varasemat elu. -Oleme hetkel
narkomajas, kus sa ise käisid. -Kõik kohad siin olid läbi imbunud
suitsust. -Dinah tundis, et mingit väljapääsuteed enam pole.
Minu jaoks polnud tagasiteed. Pere hülgas mu ning ma soovisin
lihtsalt surra. -Jumal aga sai kummalisel viisil tema tähelepanu.
Narkomajas oli Piibel. Tegin selle lahti, vaatasin ja hakkasin nutma,
sest tundsin ennast räpasena. Sellest hetkest hakkas Jumal mind vabastama.
Dinah kainenes ning hakkas taas oma poja elust osa võtma. Ta
hakkas poissi kirikusse viima ning ühel päeval läks sinna ka ise.
Seal muutus tema elu. -Mäletan, et prohvet Mattie Nottage rääkis
patust ja sellest, et Jumal võib vabastada ning hoolimata patust,
armastab Jumal sind. Ma otsustasin, et lasen täna enda
eest palvetada. -Dinah läks altari ette ning pastor palvetas tema eest.
Ta sai hetkega kokaiini- sõltuvusest vabaks.
Ma sain sealsamas päästetud. Midagi murdus minus. Ma ei tahtnud enam
suitsetada, alkoholi ega narkotsi. Sellest päevast olin vaba. Polnud
enam vaja võõrutusravi. Ning hakkasin ka kirikus käima.
Nüüd on Dinah abielus ning laulab Jumala vabastavast väest.
Ta räägib kõigile Jumala väest, mis vabastab igast ahelast.
Ta töötab esinduslikus firmas pulmakorraldajana. Ta on ka
vanaema ning Jumal on taastanud suhte pojaga ning vanematega.
Olen oma laste eest palvetanud üle 40 aasta. Ja suurimaid imesi,
mis Jumal minu elus tegi, on Dinah päästmine. -Ma poleks
kunagi arvanud, et jõuan siia. Ma tean, et Jumala jaoks pole
midagi võimatut. Olen näinud Tema tööd oma elus.
Olen näinud Jumalat töötamas oma elus ja kui Tema suutis mind
muuta, võib Ta muuta ükskõik keda.
Kui imeline ja väeline lugu. Dinah isa palvetas tema eest
40 aastat ega andnud alla ning pöördepunkt leidis aset. Ka sinul
võib olla armas inimene, kelle eest oled aastaid palvetanud.
Ära anna alla, sest selle inimese ime on tulemas. Jumal saatis
Jeesuse maailma, kes läkitas Püha Vaimu. Tema töö on meid
jõustada, et me suudaks elada jumalakartlikku elu. Kurat aga
toob erinevaid võltsinguid. Dinahi elus oli selleks kokaiin. Andes
vaid ühe korra alla, muutus tema elu 10-neks aastaks põrguks.
See oli vastupidine Jumala plaanile. Ka sina võid olla kohas,
kust ootad väljapääsu. Tea, et abi on tulekul, Jumalal on vastus.
Palveta ja ütle usus: "Jeesus, vabasta mind, aita mind, tule
minu ellu, tee mind uueks. Ma alistan oma elu Sulle." Paludes
seda kogu südamest, on ime sündinud sinu elus. Alates sellest hetkest
on su elu uus. Otsi nüüd omale Piiblit uskuv kirik, hakka lugema
Jumala Sõna ning su elu pole sama. Jääge meiega!
Nägemine, on silma töö põhimõte. Visioon aga on südame funktsioon.
Visiooni suurim vaenlane on nägemine. -Tahad elada eesmärgist
juhitud, edukat elu? Kirjuta meile, kui soovid Myles Munroe raamatuid.
"Eks müüda viis varblast kahe veeringu eest?
Ja ükski neist ei ole unustatud Jumala ees.
Ärge kartke.
Te olete enam väärt, kui hulk varblasi." Luuka 12
Tere tulemast tagasi erisaatesse. Oleme Bahamal. Mind paelub juba
aastaid üks inimene. Ja ta on ei keegi muu kui pastor ja kõneleja
Dr. Myles Munroe. Räägime tema elust ühe tõestisündinud loo.
Mis on sinu eesmärk siin elus? -Ma sündisin selleks, et teha
järgijatest juhid. Ning juhtidest muutumise agendid. Jumal valmistas
mind ja saatis siia, et aidata järgijatel leida endas juhi
potentsiaal. Et nad võiks olla need, kelleks nad on loodud.
Mul on see selge, mille jaoks olen sündinud. See annab mulle
energiat igaks päevaks. -Imeline. 13-aastaselt küsisid endalt
tõsiseid küsimusi. Mis su elus sellel ajal juhtus? -Mäletan, et
istusin klassis ja valge õpetaja vaatas mustanahalisi õpilasi
ning hakkas meid neegriteks, poolahvideks ja lollideks nimetama.
Istusin ja hakkasin nutma. Sain väga solvatud ja hakkasin seda
uskuma. Ehk on tal õigus, võib-olla olemegi me neetud ja madalamad.
Jooksin koju ema juurde, õpikud pruunis poekotis ja hakkasin
nutma. Ema vaatas mulle otsa ja ütles: "Ära enam kunagi seda räägi!
Loe üks kirjakoht Piiblist ja õpi see pähe." Ta andis mulle
suure Piibli ja sealt Ef 3:20 lugeda. Läksin teise tuppa seda
lugema ja pisarad voolasid alla leheküljele, sest õpetaja öeldu
oli meeles. Kirjakoht ütleb: "Aga Jumalale, kes meis tegutseva väega
võib korda saata palju rohkem, kui oskame paluda või isegi mõelda."
Minu pisaratest sai naer. 13-aastasena sain aru, et vägi, mis
teeb mind edukaks, ei ole õpetajas, kultuuris ega ühiskonnas, vaid
minus. Ja ma hakkasin mõtlema: Jumal, kui Sa oled hea, miks mina
siis olen vaene? Kui Sa oled vägev, miks need inimesed on
minust paremad? Kui Sa lõid mind oma näo järgi, miks nemad on
erilised aga mina olen ahv? Sel õhtul ei olnud välku ega kõue
häält ega midagi. Üks hääl minu sees rääkis mulle: "Ma tahan, et
sa usuksid Mind ja sa pääsed." Sel õhtul tegin otsuse uskuda
seda, mida Jumal ütleb. 13-aastaselt uskusin, et minus on
vägi, suurem vägi, kui see, mida ma suudan ettegi kujutada. Siis
sai alguse minu teekond Jumalaga. -Millal said sellest aru, et tahad
jutlustajaks saada? -Ega ma ei tahtnud jutlustajaks saada. Minus
oli igatsus jõuda rõhututeni. Ma soovin, et keegi ei peaks elama
läbi seda, mida mina elasin. Ma ei soovinud jutlustajaks saada.
Tahtsin inimesi aidata. -Sa oled abikaasa ja isa, pastor, ärimees,
kõneleja ning autor. Sul on ju vaid 24 tundi igas päevas, nagu
teistel. Kuidas sa jõuad kõike seda teha? -Meil kõigil on 24 tundi.
Aja kasutamist nimetatakse ka aja veetmiseks. Aeg omab
väärtust. Me kasutame raha, et asju osta. Milleks sa iganes oma
aega kulutad, seda sa omale ostad. Mul on mu prioriteedid.
Esmane on suhe Jumalaga. Teine prioriteet on mu naine ja lapsed.
See kõik on tähtsam, kui mu töö, inimeste teenimine jne. Kolmandal
kohal on minu visioon inimeste aitamisest, et nad võiks avastada,
kes nad on Kristuses. -Vaadates oma elule, mis oleks see üks asi,
mida sa teeksid teisiti? -See on raske küsimus. Ma ei teagi, sest
kõik, mis mu elus on juhtunud, on mind valmistanud.
Ka negatiivsed asjad, vead ja eba- õnnestumised. Ja parim on see,
kui ei pea kahetsema, vaid võtta sellest hea, et teenida teisi.
Ja seda soovin ma oma minevikuga teha.
Meie saade hakkab lõppema. Aga tahan öelda: sinu minevik ei pea
kujundama sinu tulevikku. Nii nagu orjad võitsid rõhumise, Dinah
sai võitu narkosõltuvusest ja Myles sai üle vaesusest. Ka sina võid
muuta oma saatust Jeesuse Kristuse läbi. Jumal armastab sind ja
hoolib sinust. Laulma jääb Bahama bänd Vision. Nad laulavad laulu
"Uus päev". Me soovime, et tänane päev oleks uus ka sinu jaoks.
Nägemiseni järgmisel korral, Jumal õnnistagu teid!
Maailm pöörleb nagu ratas. Keegi alati ootab midagi.
Ootab uut maailma. Inimesed on nii segaduses.
Juhid ei tea mida teha, kui väga me tahame uut maailma.
Kuigi me saadame rakette kuule ja tähtedele. Ning ehitame laevu,
mis sõidavad väga kaugele.
Pole olemas mäge, kuhu inimene ei suudaks ronida. Aga uut
maailma ei suuda ta leida. Seega, kui sa tahad uut maailma,
peavad sul olema täiesti uued inimesed. Kui sa tahad uusi inimesi,
peab sul olema uus elu. Kui tahad uut elu, peab olema uus vaim.
Ja kui sa tahad uut vaimu, pead sa tulema Jeesuse Kristuse juurde.
Tõlge: Mairit Kallaste